open-index/open-wikipedia-markdown huggingface dataset:
Košický vládny program

[náhľad|[Župný dom (Košice)|Župný dom v Košiciach (dnes budova Východoslovenskej galérie v Košiciach), miesto vyhlásenia Košického vládneho programu]]
**Program novej československej vlády Národného frontu Čechov a Slovákov** (), známy ako **Košický vládny program** (skratka **KVP**, ) alebo **Košický program** () bol programový dokument vyhlásený na prvej plenárnej schôdzi vlády Národného frontu Čechov a Slovákov 5. apríla 1945 v Košiciach, de facto prijatý 29. marca 1945 ako výsledok rokovaní politických predstaviteľov budúceho Národného frontu na veľvyslanectve ČSR v Moskve prebiehajúcich od 22. marca.

Dokument určoval zásady budúcej politiky a bol označovaný za *„program (prvej etapy) národnej a demokratickej revolúcie“*. Slovenský ústavný právnik Ján Gronský ho opísal ako *„program revolučného vytvárania systému regulovanej demokracie, eufemisticky nazvanej ,[[ľudová demokracia]]’ *[...]* revolúcie nacionálnej, antifašistickej a sociálnej, ako východisko k [[februárový prevrat|protikapitalistickému prevratu]], počiatok socialistickej revolúcie v [[Tretia česko-slovenská republika|Československu]].“*

## Štruktúra
Program tvorilo 16 kapitol, ktoré sa zaoberali rôznymi otázkami spoločenského, politického, hospodárskeho života, medzinárodným postavením oslobodzovanej ČSR.

Základné rysy programu sú:
* nastolenie režimu obmedzenej demokracie, eufemisticky nazvanej „ľudová demokracia“
* opustenie čechoslovakizmu a proklamované uznanie svojbytnosti slovenského národa a Slovenskej národnej rady ako jeho reprezentantky, vzťah Čechov a Slovákov na princípe „rovný s rovným“
* nový politický systém založený na vláde Národného frontu Čechov a Slovákov ako širokej koalície pre všetky povolené politické smery, čím došlo k vylúčeniu inštitucionalizovanej opozície (najzávažnejším prvkom bol zákaz obnovenia činnosti Agrárnej strany)
* obmedzenie súkromného vlastníctva, poštátnenie časti priemyslu a ďalšie prosocialistické sociálne reformy
* pozbavenie obyvateľov nemeckej a maďarskej národnosti československého štátneho občianstva (s legislatívnymi výnimkami)
* jednostranná orientácia na Sovietsky zväz v zahraničnej, bezpečnostnej a obrannej politike
* sformovanie československej armády podľa vzoru Červenej armády, uvedenie inštitúcie „osvetových dôstojníkov“ (politizácia vojska)

## Referencie

Kategória:Dejiny Slovenska
Kategória:Dejiny Košíc
Kategória:Dejiny Česko-Slovenska
Kategória:Právne predpisy v Česko-Slovensku
Kategória:Tretia česko-slovenská republika
Kategória:Vzniklo v 1945
Kategória:1945 na Slovensku
Mekong

**Mekong** je rieka v juhovýchodnej Ázii na polostrove Zadná India. Je to 13. najdlhšia rieka na svete (odhadovaná dĺžka 4 023 km) a 10. najväčšia podľa prietoku (475 km³ ročne). Pramení v Číne v provincii Yunan, a preteká cez Mjanmarsko, Laos, Thajsko, Kambodžu, ústi v južnom Vietname, neďaleko Hočiminovho Mesta, rozsiahlou deltou do Juhočínskeho mora. Má povodie s veľkosťou 805 000 km². Má monzúnový režim odtoku, čo znamená, že vysoký prietok je najmä v letných mesiacoch v období monzúnových dažďov. Extrémne výkyvy počas ročných období a prítomnosť vírov a vodopádov sťažuje plavbu, čo znamená, že rieka národy pri rieke skôr oddeľuje, než ich spája.

## Galéria
Súbor:Mekong delta.jpg|Satelitná snímka delty z roku 2006
Súbor:Mekong.jpg|Mekong v Laose.


## Referencie

## Iné projekty

Kategória:Rieky v Ázii
Praha 9

right|thumb|Poloha
right|thumb|Radnica Prahy 9 vo Vysočanoch

**Praha 9** je mestská časť Prahy, ktorá zahŕňa celé katastrálne územie Prosek, takmer celé katastrálne územie Hrdlořezy, ďalej väčšinu katastrálnych území Vysočany a Střížkov, menšie časti katastrálnych území Hloubětín a Libne a nepatrnú časť katastrálneho územia Malešice. Susedí s mestskými časťami Praha 10, Praha 3, Praha 8, Praha 18 (Letňany), Praha 19 (Kbely) a Praha 14 (Kyje). 

Mestský obvod **Praha 9** podľa *Zákona o územním členění státu* zahŕňa mestské časti Praha 9, Praha 18 (Letňany), Praha-Čakovice, Praha 19 (Kbely), Praha-Vinoř Praha-Satalice, Praha 14 (Kyje), Praha-Dolní Počernice, Praha 20 (Horní Počernice), Praha-Klánovice, Praha-Běchovice, Praha-Koloděje a Praha 21 (Újezd nad Lesy). Susedí s mestskými obvodmi Praha 8, Praha 3, Praha 10 a s obcami Hovorčovice, Veleň, Přezletice, Podolanka, Jenštejn, Radonice, Zeleneč, Šestajovice, Jirny, Úvaly, Květnice a Sibřina. Do 30. júna 2001 mal tento obvod aj správne orgány. V súčasnosti je podľa tohto pôvodného členenia organizovaná napríklad justícia alebo pošta.

## Správny obvod Praha 9
Mestská časť Praha 9 nevykonáva prenesenú pôsobnosť štátnej správy pre žiadne ďalšie mestské časti.


Kategória:Správne obvody Prahy
Kategória:Mestské časti Prahy
Praha 10

right|thumb|Poloha

**Praha 10** je mestská časť Prahy, ktorá vykonáva rozšírenú pôsobnosť štátnej správy iba na svojom území a jej územie je teda súčasne správnym obvodom. Územie mestskej časti Praha 10 tvorí katastrálne územie Vršovice, časť Vinohradov, väčšina Strašníc, takmer celé Malešice, nepatrná časť Hrdlořezov, nepatrná časť Hloubětína, časť Záběhlíc, časť Michle, nepatrná časť Žižkova. Sídlo úradu mestskej časti je vo Strašniciach. 


Kategória:Správne obvody Prahy
Kategória:Mestské časti Prahy
Praha 11

thumb|Poloha
thumb|Sídlisko v časti Praha 11
thumb|Znak mesta
thumb|Vlajka mesta

**Praha 11** je mestská časť Prahy, ktorá má asi 80 000 obyvateľov. Je tvorená katastrálnymi územiami Chodov a Háje a leží na území mestského obvodu Praha 4. Vznikla na území spravovanom po pripojení k Prahe národným výborom Praha-Chodov. Od roku 1990 sa táto mestská časť nazývala *Praha-Jižní Město*. 

Praha 11 je od centra Prahy vzdialená priemerne  a je jedným z najhustejšie zaľudnených miest v Česku. Veľkú časť územia mestskej časti zaberajú sídliská Jižní Město I. a Jižní Město II., nazývané ľudovo Jižňák.


Kategória:Správne obvody Prahy
Kategória:Mestské časti Prahy
Praha 12

left|100px|Vlajka Prahy 12
thumb|Poloha

**Praha 12** je od 24. novembra 1990 mestskou časťou na juhu Prahy s rozlohou  rozkladajúcou sa na pravom brehu Vltavy a tvoria ju celé katastrálne územia Cholupice, Kamýk, Komořany, Modřany a Točná. 

## Externé odkazy
* Oficiálny web mestskej časti 


Kategória:Správne obvody Prahy
Kategória:Mestské časti Prahy
Janko Tipsarević

**Janko Tipsarević** (* 22. jún 1984, Belehrad, Srbsko) je súčasný profesionálny tenisový hráč zo Srbska.

## Tenisová kariéra
Tenis začal hrať ako šesťročný, ako osemročný začal navštevovať tenisový klub v Belehrade, kde ho trénoval ruský tréner Roman Savočkin.

Roku 2001 vyhral turnaj pre juniorov na Australian Open a dostal sa do štvrťfinále turnaja pre juniorov na French Open. Jeho koncoročné umiestnenie v rebríčku juniorov bolo 2. miesto. V tom istom roku debutoval za daviscupovú reprezentáciu Juhoslávie a vyhral prvý turnaj série podujatí Futures.

Roku 2006 sa dostal do štvrťfinále podujatí ATP Tour v Moskve a Nottinghame. Prvýkrát sa do 1. svetovej stovky prebojoval 20. februára 2006, kedy vystúpil na 99. priečku. K decembru 2006 ešte nevyhral ani jedno podujatie pod záštitou ATP iba podujatia organizované ITF.

Jeho najčastejším partnerom v štvorhre je Michail Južnyj.

## Iné projekty

## Referencie


## Externé odkazy

Kategória:Srbskí tenisti
Kategória:Osobnosti z Belehradu
Ryby (znamenie)

left|50px
right|thumb|Symbol Rýb
**Ryby** (lat. *Pisces*) sú jedno z astrologických znamení zvieratníka, v ktorom sa Slnko nachádza v tropickom zvieratníku od 20. februára do 20. marca. Pomenované je po súhvezdí Ryby.

V astrologickej symbolike je znamenie Rýb posledným, dvanástym vo zverokruhu. Má vládu nad práve sa končiacou svetovou érou. Ľuďom narodeným v tomto znamení sa pripisuje snaha o mier a bratstvo, dokonalosť, sústredenosť a trpezlivé bádanie až do úspešného konca. Jedná sa o znamenie, ktoré najväčší sklon k závislostiam, či na alkohole, drogách ale aj osobách. Jej opozičné znamenie je Panna.

V babylonskom kalendári tomuto znameniu zodpovedá mesiac *Araḫ Addaru (Adār*).

## Symboly
* Čísla: 2, 4, 11, 24, 32
* Farba: blankytná modrá
* Charakter: flegmaticko-sangvinický 
* Kamene: akvamarín, ametyst, červený koral, topás
* Priaznivé dni: piatok, sobota, nedeľa
* Nepriaznivý deň: štvrtok
* Rastliny: jazmín, papradie, mak, jelša, prvosienka, vodné rastliny
* Vládcovia: Neptún (Merkúr, Jupiter, Saturn)
* Živel: voda
* Živočíchy: divoké vtáky, ryby

## Niektorí významní ľudia narodení v tomto znamení

## Referencie

## Iné projekty

Kategória:Astrologické znamenia
Skoll (mesiac)

**S/2006 S 8** je nepravidelný satelit planéty Saturn. Objavili ho Scott Sheppard, David Jewitt a Jan Kleyna. Objav bol oznámený 26. júna 2006.

Satelit má pri odhadovanom albede 0,04  priemer  a obieha Saturn v priemernej vzdialenosti 17,6 miliónov km. Jeden obeh po svojej veľmi výstrednej a mierne naklonenej dráhe vykoná za 869 dní.

## Referencie


* Efemeridy z stránky IAU
* Paramatre dráhy zo stránky JPL

Kategória:Mesiace Saturna
Kategória:Astronomické objekty objavené v roku 2006
Der Stürmer

**Der Stürmer** (doslova: *útočník*) bol ostro protikomunisticky a protižidovsky zameraný týždenník, ktorý vydával nemecký nacistický politik a vydavateľ Julius Streicher. V 30. rokoch 20. storočia patril Der Stürmer k oporným bodom nacistickej propagandy v Nemecku.

Prvé číslo týždenníka vyšlo 20. apríla 1923 a s krátkou prestávkou, počas trvania Letných olympijských hier v roku 1936 vychádzal až do 22. februára 1945, kedy vyšlo posledné číslo. 

Na rozdiel od oficiálnych straníckych novín NSDAP *[[Völkischer Beobachter]]* mal Der Stürmer oveľa bulvárnejší charakter. Niektoré materiály, ktoré v ňom boli uverejnené, sú označované až za pornografické. Väčšinu jeho čitateľov tvorila mládež a ľudia z najnižších vrstiev nemeckej spoločnosti.

Jedným z najznámejších antisemitských karikaturistov, ktorí pracovali pre Der Stürmer bol Philipp Rupprecht, známy pod pseudonymom *Fips*.   

V roku 1927 sa predávalo asi 27 000 výtlačkov týždenne; roku 1935 predaj stúpol asi na 300 000 predaných výtlačkov.

Za vydávanie týchto novín bol ich vydavateľ Julius Streicher odsúdený počas Norimberského procesu na trest smrti a popravený.

## Iné projekty

Kategória:Dejiny Nemecka
Kategória:Antisemitizmus
Kategória:Nacistické noviny
Marcos Baghdatis

**Marcos Baghdatis**,  (* 17. jún 1985, Limassol, Cyprus) je súčasný profesionálny tenisový hráč z Cypru. Počas svojej kariéry vyhral 4 turnaje ATP v dvojhre.

## Tenisová kariéra
Tenis začal hrať ako päťročný. Spočiatku hral v tenisovom klube vo Famaguste, ako sedemročný však prešiel do iného klubu, tentoraz v Limassole. Od trinástich rokov hral v tenisovej akadémii v Paríži.

Roku 2003 získal titul v juniorskej kategórii Australian Open a prebojoval sa do finále US Open, taktiež v juniorskej kategórii. Na konci roka získal titul svetový juniorsky šampión a prešiel na profesionálnu dráhu tenistu.

Prvýkrát sa na turnaj série Grand Slam v seniorskej kategórii kvalifikoval roku 2004, keď sa prebojoval do druhého kola na US Open, kde ho porazil vo štvorsetovom zápase budúci šampión turnaja Roger Federer (Baghdatis sa tak stal druhý hráč, ktorý na tomto turnaji zobral Federerovi v zápase set, druhým bol Andre Agassi). Do druhého kola sa prebojoval aj na olympiáde. Do konca roku ešte získal dva tituly turnajov série Challengers.

V roku 2005 sa stal prvým cyperským tenistom, ktorý sa dostal do prvej 100. v medzinárodnom rebríčku ATP. Na Australian Open sa prebojoval do 4. kola, porazil Federica Luzziho, Ivana Ljubičića a Tommyho Robreda až kým ho nevyradil Roger Federer. Po turnaji ho zasiahlo zranenie pravej ruky a musel sa podrobiť operácii. Do hry sa vrátil v apríli. Koncom roku sa kvalifikoval na turnaj v Bazileji, kde sa prebojoval až do finále, kde ho vyradil Čílan Fernando González.

Na začiatku roku 2006 sa prebojoval až do finále Australian Open, kde ho porazil Roger Federer. Účasťou vo finále Australian Open sa dostal do prvej 50. rebríčka ATP, umiestnením sa na 27. priečke. V marci sa prvýkrát prebojoval do štvrťfinále turnaja ATP Masters Series na turnaji v Indian Wells. Vo Wimbledone sa prebojoval do semifinále, kde ho porazil Rafael Nadal. Účasťou v semifinále Wimbledonu sa prvýkrát umiestnil v prvej 12. rebríčka ATP. Na US Open sa prebojoval do druhého kola, kde ho na svojom poslednom turnaji porazil v 5-setovom zápase Andre Agassi. Svoj prvý titul z turnaja série ATP získal koncom roka v Pekingu.

## Finálové účasti na turnajoch ATP (11)

### Dvojhra - výhry (4)

### Dvojhra - prehry (6)

### Štvorhra - prehry (1)

## Iné projekty

## Externé odkazy

Kategória:Narodenia v 1985
Kategória:Cyperskí tenisti
Nágovia

**Nágovia** (zo sanskritského "nága" = had) môže byť:
*etnikum v Nágálande a Manípure v severovýchodnej Indii a v Mjanmarsku, pozri Nágovia (etnikum)
*dynastia resp. dynastie v 3./4. storočí v západnej Indii, pozri Nágovia (dynastia)
*nadprirodzené etnikum v mytológii Indie a juhovýchodnej Ázie, obyčajne zobrazované s hadími aj ľudskými vlastnosťami, a sčasti možno založené na kedysi reálne existujúcom etniku, pozri Nágovia (mytológia)
*častý názov bytostí majúcich hadie aj ľudské vlastnosti vo fantasy, pozri Nágovia (fantasy)

## Pozri aj
*Nága
*Naga
Čínsky jüan

right|thumb|Čínske mince
right|thumb|Kurz juanu k americkému doláru

**Čínsky jüan** (iné názvy: **jüan, juan, žen-min-pi**, po čínsky 元 – pchinjin: *yuan* alebo 人民币 –  pchinjin: *renminbi / ren min bi*) je oficiálna mena v kontinentálnej Číne. Vydáva ju Čínska ľudová banka. Oficiálna ISO 4217 skratka je CNY, ale bežne sa používa aj RMB. Symbol v latinke je ¥. Jüan sa delí na ťiao (jiao) a fen v pomere 1 jüan = 10 ťiao = 100 fen.

## Dejiny
Žen-min-pi bolo prvýkrát vydané krátko pred nástupom komunistov k moci. Jedna z prvých úloh komunistickej moci bola zastaviť hyperinfláciu, ktorá postihovala Čínu na konci éry Kuomintangu. V roku 1955 sa uskutočnila menová reforma s pomerom 1 nový juan = 10 000 starých juanov. Počas obdobia príkazovej ekonomiky hodnota juanu bola nerealisticky zviazaná s americkým dolárom a boli nastolené tvrdé menové pravidlá. Po otvorení ekonomiky v roku 1978, jüan sa dal použiť iba v Číne a cudzinci boli nútení používať výmenné certifikáty. Nerealistické hodnoty jüanu k západným menám viedli k silnému čiernemu trhu. V 80. a 90. rokoch 20. storočia sa výmenné hodnoty vrátili k realistickým hodnotách a v súčasnosti je cieľ dosiahnuť plnú konvertibilitu jüanu. Ale tento cieľ sa oddialil po finančnej kríze v Ázii roku 1997. V súčasnosti je jüan zviazaný so skupinou silných mien ako je okrem dolára napr. euro, jen a podobne.

## Bankovky a mince
V súčasnosti je v obehu 5. séria, 2. edícia bankoviek z roku 2005 (1. edícia je z roku 1999).
Bankovky majú hodnoty:1¥, 5¥, 10¥, 20¥, 50¥, 100¥.

Mincí je šesť a majú hodnoty: 1 fen, 2 fen, 5 fen, 1 ťiao, 5 ťiao, 1 ¥

## Externé odkazy
* Výmenný kurz 
* Oficiálna stránka Čínskej ľudovej banky  
* Čínske bankovky 
* Jüan Renminbi - Historické a súčasné bankovky Číny (CNY / RMB) 1953-2019   
* Jüan FEC - Devízové certifikáty (FEC) Čínskej ľudovej republiky 1980-1994   

Kategória:Ekonomika v Číne
Kategória:Meny v Ázii
Skvapalňovanie

**Skvapalňovanie** alebo **kondenzácia** je termodynamický proces, pri ktorom látka prechádza z plynnej do kvapalnej fázy. 

Môže nastať pri ochladení plynu, ak sú častice plynu dostatočne blízko seba a ak sú prítomné kondenzačné jadrá.

Príkladom môže byť kondenzácia vody. Molekula vody je zložená z dvoch atómov vodíka a jedného atómu kyslíka. Vodné molekuly sa voľne pohybujú vo vzduchu a občas dochádza k ich zrážkam. Keď sa dve molekuly vody zrazia, opäť sa odrazia, ale ak začne klesať teplota, molekuly majú menej energie a začnú sa teda pohybovať pomalšie. Len čo klesne teplota na teplotu rosného bodu, pohybujú sa molekuly natoľko pomaly, že sa spolu naviažu. Väzba vzniká medzi atómami jedného vodíka a atómom kyslíka. Vodné molekuly sa spájajú do krátkych radov, čo nasleduje premenením vodnej pary na tekutinu. Pri spojení dochádza k vyžiareniu časti tepla v podobe latentného tepla, čo má za následok oteplenie okolitého prostredia. Ak sa naviaže dostatočné množstvo molekúl, vzniká dažďová kvapka, ktorá klesá na zemský povrch v podobe dažďa.

Skvapalnené plyny, najmä dusík a hélium, sa používajú ako chladiace médium napr. v lekárstve, na chladenie detektorov žiarenia, supravodivých cievok a pod. Na priemyselné skvapalňovánie plynov sa používajú tzv. skvapalňovače - kondenzátory.

Kategória:Termodynamika
Kategória:Fázové prechody
Tanganika (jazero)

thumb|right|Mapa jazera Tanganika

**Tanganika** (, ) je veľké hlboké sladkovodné jazero na východe Afriky. Nachádza sa na Východoafrickej priekopovej prepadline, rozdelené medzi štyri štáty - Konžská demokratická republika, Zambia, Tanzánia a Burundi. Voda z jazera vyteká do povodia rieky Kongo, teda do Atlantického oceánu.

## Geografia
Jazero má rozlohu . Je 50 km široké a v smere sever-juh  dlhé. Jeho priemerná hĺbka je  a maximálna , obsahuje približne  vody. Po Bajkalskom jazere je to druhé najhlbšie a najobjemnejšie sladkovodné jazero.

## Biológia
Jazero je známe veľkým počtom (asi 250) cichlidovitých druhov rýb. Okrem nich žije v jazere asi ďalších 150 necichlidovitých druhov rýb. 98% cichlidovitých druhov v jazere je endemických (to znamená, že žijú iba tu a nikde inde).

## Priemysel
Ryby z jazera sú hlavným zdrojom bielkovín miestnych ľudí. Približne 45 000 ľudí pracuje v rybárstve a živia asi milión ľudí. Komerčný lov sa začal v 50. rokoch 20. storočia. V roku 1995 sa tu vylovilo 180&nbsp;000 ton rýb.

thumb|right|Neolamprologus cylindricus - jeden z mnohých cichlidových druhov Tanganiky

## Iné projekty

Kategória:Jazerá v Konžskej demokratickej republike
Kategória:Jazerá v Zambii
Kategória:Jazerá v Tanzánii
Kategória:Jazerá v Burundi
Kondenzácia

**Kondenzácia** môže byť:    
*všeobecne: zhusťovanie; stláčanie
*vo fyzike:
**proces, pri ktorom prechádza látka z plynnej do kvapalnej fázy, pozri skvapalňovanie
**v širšom zmysle: prechod látky do "hustejšieho" stavu, teda z plynného do pevného aj kvapalného skupenstva, alebo napr. zahusťovanie roztoku odparovaním rozpúšťadla
*v astronómii: zhustenie medzihviezdnej hmoty do hviezdy vplyvom vlastnej gravitácie a odpudivého tlaku žiarenia okolitých hviezd, pozri kondenzácia (astronómia)
*v chémii: reakcia, pri ktorej vzniká z viacerých monomérov polymér za odštiepenia jednoduchej látky (napr. vody), pozri kondenzačná reakcia
*v informatike: reorganizácia knižnice spočívajúca vo fyzickom vyradení neplatných programov alebo dátových súborov, pozri kondenzácia (informatika)
*v jazykovede: zhusťovanie viet použitím polovetnej konštrukcie namiesto vedľajšej vety, pozri kondenzácia (jazykoveda)
Johan Kriek

**Johan Kriek** (* 5. apríl 1958) je bývalý juhoafricko-americký profesionálny tenista. Preslávil sa najmä dvojnásobným víťazstvom v dvojhre na grandslamovom turnaji Australian Open v rokoch 1981 a 1982. V roku 1982 prijal americké občianstvo.

Počas svojej kariéry vyhral 14 turnajov ATP v dvojhre a 8 vo štvorhre.

## Externé odkazy
* ATP Profil

Kategória:Narodenia v 1958
Kategória:Juhoafrickí tenisti
Kategória:Tenisti USA
Kategória:Víťazi Australian Open
Fort Worth

thumb|Poloha v štáte Texas

**Fort Worth** je štvrté najľudnatejšie mesto Texasu a jedenáste v USA. Rozkladá sa na ploche 774,1 km² (z toho voda 16,4). Je aj sídlom správy Tarrant County. Leží 50 kilometrov od Dallasu, s ktorým tvorí metropolitú oblasť Dallas–Fort Worth–Arlington.

V roku 1849 ho založil major Arnold Ripley ako vojenskú pevnosť. Pomenované je na počesť generála Williama Jenkinsa Wortha.

Na mesto svojej veľkosti má vysokú koncentráciu múzeí pomerne vysokej úrovne. Z viacerých možno spomenúť Kimbell Art Museum, Amon Carter Museum of American Art, Modern Art Museum of Fort Worth, Fort Worth Museum of Science and History, National Cowgirl Museum and Hall of Fame.

## Osobnosti mesta
* Bill Paxton (* 1955 – † 2017), herec a režisér
* Taylor Hawkins (* 1972), bubeník, spevák a skladateľ (Foo Fighters)
* Kelly Clarkson (* 1982), speváčka-skladateľka a herečka

## Partnerské mestá
*  Bandung, Indonézia, 1990
*  Budapešť, Maďarsko, 1990
*  Mbabane, Svazijsko, 2004
*  Nagaoka, Japonsko, 1987
*  Reggio Emilia, Taliansko, 1985
*  Toluca, Mexiko, 1998
*  Trier, Nemecko, 1987

## Referencie

## Iné projekty


Kategória:Mestá v Texase
Kategória:Veľkomestá USA
Wanda Rutkiewiczová

**Wanda Rutkiewiczová-Błaszkiewiczová** (* 4. február 1943, Plungė, Litva – † 13. máj 1992, Káčaňdžunga, India) bola poľská horolezkyňa, alpinistka a himalájistka, jedna z najvýznamnejších horolezkýň 20. storočia. Ako tretia žena v histórii a prvá Európanka stála na vrchole Mount Everestu a ako prvá na vrchole K2.

## Životopis
Narodila sa v Litve. Po 2. svetovej vojne sa s rodinou presťahovala do Vroclavu v Poľsku, kde vyštudovala na technickej vysokej škole a získala titul Ing. S horolezectvom sa stretla pri Jelenej Góre. Neskôr spravila niekoľko ťažkých horolezeckých túr v Tatrách. Postupne sa v Alpách a Himalájach vypracovala na svetoznámu horolezkyňu, ktorá spolu s Reinholdom Messnerom a Jerzym Kukuczkom určovala smerovanie svetového horolezectva. Často používala čistý alpský štýl bez použitia podporného kyslíka a bez zbytočne veľkých expedícií. O svojich cestách napísala viaceré knihy a články. 

Zahynula v roku 1992 na Káčaňdžunge v Himalájach.

## Niektoré výstupy
* 1970 – Pik Lenina, Pamír 
* 1972 – Nošak (), Hindúkuš 
* 1973 – severná stena Eigeru, ženská výprava 
* 1975 – organizátorka výpravy Gasherbrumy, dobytie Gasherbrumu III () 
* 1978 – severná stena Matterhornu v zime, ženská výprava, prvý výstup
* 1978 – Mount Everest, prvý Poliak na vrchole, tretia žena v histórii
* 1985 – Aconcagua v Andách 
* 1985 – Nanga Parbat, diamirská stena
* 1986 – K2, prvá žena na vrchole, prvý Poliak na vrchole
* 1987 – Šiša Pangma 
* 1989 – Gasherbrum II, 
* 1990 – Gasherbrum I 
* 1991 – Cho Oyu, sólovýstup 
* 1991 – Annapurna južná stena, sólovýstup

Zo štrnástich osemtisícoviek dobyla Wanda Rutkiewiczová osem: Mount Everest, Nanga Parbat, K2, Šiša Pangma, Gasherbrum II, Gasherbrum I, Cho Oyu a Annapurnu.

## Knihy a film Wandy Rutkiewiczovej
**Gdybyś przyszedł pod tę ściane* (1986), 
**Nanga Parbat 85* (1986), 
**Requiem* (1987), 
**Ludzie na Baltoro* (1988), 
**Kobiety śniegu* (1990) film z výpravy na Gasherbrum I., 
**Zdobycie Gaszerbrumów* (1979)
**Na jednej linie*(1996),. 
**Karawana do marzeń* (1994)

## Referencie


## Iné projekty

## Externé odkazy
* Góry i Alpinizm: Wanda Rutkiewicz
* "Każdy człowiek ma w życiu do zdobycia swój Mount Everest"
* K2 Expedition Report 
* Everest History: Wanda Rutkiewicz 
* Spröde Diva der Berge vo Wiener Zeitung
* Portrét na ''King Albert Memorial Foundation'' 

## Zdroj
* I. Dieška a kol.: Horolezectvo - Encyklopédia, Šport 1989.
* A. Marec: Zóna odvahy, 1989.

Kategória:Poľskí horolezci
Julius Streicher

**Julius Streicher** (* 12. február 1885, Fleinhausen, Nemecko – 16. október 1946, Norimberg) bol nemecký nacistický politik a vydavateľ časopisu Der Stürmer.

## Životopis
Julius Streicher sa narodil ako deviate dieťa svojch rodičov. Až do začiatku prvej svetovej vojny pracoval ako učiteľ na základnej škole. V roku 1913 s oženil s Kunigunde Rothovou, s ktorou mal neskôr dvoch synov. V roku 1914 vstúpil do nemeckej armády, aktívne sa zúčastnil na bojoch prvej svetovej vojny a bol vyznamenaný železným krížom prvej triedy.

V roku 1922 vstúpil do NSDAP a už v  nasledujúcom roku sa zúčastnil takzvaného Pivného puču. V roku 1923 začal  vydávať aj noviny Der Stürmer, ktorých obsah tvorili z veľkej časti antisemitské texty.

Po nástupe Hitlera k moci sa stal Streicher franckým gauleiterom. Už ku koncu tridsiatych rokov sa však Streicher dostal do sporu s niekoľkými vysoko postavenými predstaviteľmi NSDAP, zvlášť s Rudolfom Hessom a Hermannom Göringom. Göringa vraj Streicher označil za impotenta.

Počas druhej svetovej vojny nemal s výnimkou vydávania svojho časopisu v strane výraznejší vplyv a bol v domácom väzení v Norimbergu. Po vojne bol zatknutý a v rámci Norimberského procesu odsúdený na trest smrti. Súd ho uznal vinným v bode 4 obžaloby, teda zločinoch proti ľudskosti. Tých sa vraj dopúšťal vydávaním svojho antisemitského týždenníka.

Kategória:Nemeckí politici
Kategória:Nacisti
Kategória:Nacistickí vodcovia
Kategória:Norimberský proces
Kategória:Popravení obesením
Petr Korda

**Petr Korda** (* 23. január 1968) je bývalý český profesionálny tenista. Preslávil sa najmä svojim víťazstvom na Australian Open v roku 1998, keď vo finále deklasoval pravdepodobne za pomoci zakázaných látok    Marcela Ríosa 6:2, 6:2, 6:2. Toto víťazstvo mu vynieslo aj jeho najlepšie umiestnenie v rebríčku ATP za celú kariéru - 2. miesto. Druhým úspechom bol postup do finále French Open v roku 1992.

Škvrnou na kariére tohto tenistu je jej zakončenie - krátko po víťazstve na Australian Open 1998 bol počas turnaja vo Wimbledone pozitívne testovaný na zakázanú látku nandrolon a po ročnom zákaze činnosti sa už do profesionálneho tenisu nevrátil.
## Finálové účasti na turnajoch ATP (51)

### Dvojhra - výhry (10)

### Dvojhra - prehry (17)

### Štvorhra - výhry (10)

### Štvorhra - prehry (14)

## Referencie
 
Ref: https://www.irozhlas.cz/sport/tenis/po-zivotnim-uspechu-nasledoval-dopingovy-skandal-petr-korda-slavi-50-narozeniny_1801231559_vman

## Externé odkazy

Kategória:Narodenia v 1968
Kategória:Českí tenisti
Kategória:Víťazi Australian Open
Kategória:Víťazi Hopmanovho pohára
Kadima

**Kadima** (hebr. קדימה; dosl. *Vpred*) je izraelská politická strana. Po voľbách 28. marca 2006 je najsilnejšou politickou stranou v krajine, keď získala 29 zo 120 kresiel v Knesete. 

Stranu založil bývalý izraelský premiér Ariel Šaron 21. novembera 2005 po vystúpení z pravicového Likudu; Kadima samotná sa skôr považuje za stranu politického stredu. Po Arielovi Šaronovi sa predsedom strany stal Ehud Olmert. Ten po sérii korupčných škandálov 30. júla 2008 ohlásil, že sa nebude uchádzať o miesto predsedu strany v septembrových primárkach a po zvolení nového predsedu odstúpi aj z funkcie izraelského premiéra. Vo voľbách, ktoré sa uskutočnili 17. septembra 2008 zvíťazila ministerka zahraničných vecí Cipi Livniová. Medzi ďalší významných politikov strany patrí napr. Livniovej protikandidát na post predsedu strany Šaul Mofaz a prezident Šimon Peres.

## Referencie

## Externé odkazy
* Oficiálne stránky 

Kategória:Politické strany v Izraeli
Nákří

**Nákří** je obec v okrese České Budějovice v Juhočeskom kraji v Česku. Má rozlohu , 221 obyvateľov (k 31.&nbsp;12.&nbsp;2007). 

Prvá písomná zmienka o obci je z roku 1357. Vznik obce sa však predpokladá do konca 6. storočia po Kr., kedy do južných Čiech prenikali starí Slovania a zakladali tu svoje osady.

## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce

Kategória:Obce okresu České Budějovice
Tepelné spracovanie kovov a zliatin

**Tepelné spracovanie** je úprava vlastností materiálov, hlavne ocele za pôsobenia teploty. Teplota musí mať presne predpísanú a regulovanú hodnotu a časový priebeh.

## Druhy
* Kalenie
** Patentovanie
** Povrchové kalenie
* Popúšťanie
* Zušľachťovanie
* Žíhanie
** Izotermicke
** Anizotermické
* Vytvrdzovanie

## Pozri aj
* chemicko-tepelné spracovanie kovov a zliatin
Zem tajných obojživelníkov (básne v p(r)óze)

**Zem tajných obojživelníkov (básne v p(r)óze)** je básnická zbierka Richarda Kittu z roku 2004.

Obsahuje 78 „básní v próze“. Predstavujú osobité reflexie mladého človeka, pozorujúceho okolitý svet a ľudí oscilujúcich medzi nebom a zemou. Práve túto obojživelnosť sa snaží autor zachytiť vo svojich voľných veršoch.

Kategória:Knihy z 2004
Kategória:Slovenské knihy
Praha 13

right|thumb|Poloha
thumb|Okolie Hůrky, východná časť JZM v roku 2004

**Praha 13** je mestská časť Prahy, zahŕňajúca väčšinu katastrálneho územia Stodůlky, časť katastrálneho územia Třebonice a malú časť katastrálneho územia Řeporyje. Leží v mestskom obvode Praha 5 a nachádza sa na juhozápade mesta, pri výjazde diaľnice D5 z mesta. Väčšinu mestskej časti tvorí sídlisko Jihozápadní Město. 

## Dejiny
Praha 13 je najmladšia mestská časť Prahy, jej územie má však bohaté dejiny. Prví ľudia sa na tomto mieste objavili pred 20-tisíc rokmi. Dodnes je tu možné nájsť vykopávky. Pri výstavbe panelových sídlisk v rokoch 1978 – 1987 tu bolo nájdených 65 hrobov, čo svedčí o tom, že osídlenie tu bolo veľmi husté. Toto pohrebisko bolo 4. najväčšie v Európe.

## Súčasnosť
Praha 13 sa začala rozvíjať s dobudovaním trasy metra B na Zličín v roku 1994 a rozvíja sa veľmi rýchlo. Vďaka svojej výhodnej polohe 15 minút od centra tu vznikajú stále nové obchodné centrá a hypermarkety. Stavajú sa tu aj nové administratívne budovy.

Prahu 13 tvoria sídliská Nové Butovice, Hůrka, Lužiny, Luka a Stodůlky.

Hraničí s mestskými časťami Praha-Zličín a Praha 17 na severe, Praha 5 na východe a Praha-Řeporyje a Praha-Slivenec na juhu.

## Správny obvod Praha 13
Úrad mestskej časti Praha 13 je poverený výkonom rozšírenej pôsobnosti štátnej správy aj pre územie mestskej časti Praha-Řeporyje.

## Externé odkazy
* [Mestská časť Praha 13](http://www.praha13.cz/(vv033ybqniebm245qdbge055)/default.aspx?l=1) 


Kategória:Správne obvody Prahy
Kategória:Mestské časti Prahy
Praha 14

thumb|Poloha
thumb|Tubus metra B a sídlisko Černý Most I. v Prahe

**Praha 14** je od roku 1994 mestská časť Prahy. Nachádza sa na severovýchode mesta na bývalom území Prahy 9. Zahŕňa asi dve tretiny katastrálneho územia Hloubětína, a celé katastrálne územia Kyje, Černý Most a Hostavice.

## Externé odkazy
* Oficiálny web mestskej časti


Kategória:Správne obvody Prahy
Kategória:Mestské časti Prahy
Praha 15

right|thumb|Poloha
right|thumb|Vlajka Prahy 15

**Praha 15** je od 18. novembra 1994 mestská časť Prahy na juhovýchode mesta s rozlohou 1024,94 ha, tvorená celými katastrálnymi územiami historických obcí Horní Měcholupy a Hostivař. Predtým tu od 24. novembra 1990 v identických hraniciach existovala mestská časť Praha-Horní Měcholupy.

## Správny obvod
Úrad mestskej časti Praha 15 je poverený výkonom rozšírenej pôsobnosti štátnej správy aj pre mestské časti Praha-Dolní Měcholupy, Praha-Dubeč, Praha-Petrovice a Praha-Štěrboholy. 

Vo vymedzených oblastiach využívajú štátnu správu služby MÚ Praha 15 aj občania niektorých častí Prahy, ktoré majú vlastnú samosprávu. Sú to Benice, Dolní Měcholupy, Dubeč, Kolovraty, Nedvězí, Petrovice, Štěrboholy a Uhříněves.

## Školstvo
Na území Prahy 15 sa nachádza 6 základných škôl, 1 základná umelecká škola, 1 súkromná vyššia odborná škola, 2 stredné odborné učilištia a 11 materských škôl.

## Príroda
V tejto mestskej časti sa nachádza chránené územie Meandry Botiče, ornitologická krúžkovacia stanica a ekologické centrum HLMP Toulcův dvůr.

## Externé odkazy
* Oficiálny web mestskej časti 


Kategória:Správne obvody Prahy
Kategória:Mestské časti Prahy
Thomas Johansson

**Thomas Johansson** (* 24. marec 1975, Linköping) je bývalý švédsky profesionálny tenista. Jeho najväčším úspechom je víťazstvo na grandslamovom turnaji Australian Open v roku 2002. V tom istom roku dosiahol tiež najlepšie umiestnenie v rebríčku ATP - a to 7. miesto. Počas svojej kariéry vyhral 9 turnajov ATP v dvojhre. Spoločne so Simonom Aspelinom získal striebornú medailu vo štvorhre na Letných olympijských hrách 2008 v Pekingu.

## Finálové účasti na turnajoch ATP (16)

### Dvojhra - výhry (9)

### Dvojhra - prehry (5)

### Štvorhra - výhry (1)

### Štvorhra - prehry (1)

## Referencie

## Iné projekty

## Externé odkazy

* Thomas Johansson na stránkach ITF 

Kategória:Švédski tenisti
Kategória:Víťazi Australian Open
Kategória:Osobnosti z Linköpingu
Kategória:Olympijskí medailisti v tenise
Kategória:Tenisti na Letných olympijských hrách 2008
Řepy

right|thumb|Poloha
thumb|right|Nová časť Řep - električková zastávka Slánská
right|thumb|Kostol Svätého Martina

**Řepy** sú jediné katastrálne územie v pražskej mestskej časti Praha 17 v mestskom obvode Praha 6. Nachádzajú sa na západe mesta a žije v nich 25-tisíc ľudí . Do 31. decembra 2001 sa mestská časť Praha 17 nazývala Praha-Řepy. Vykonáva rozšírenú pôsobnosť štátnej správy aj pre ďalšiu mestská časť v mestskom správnom obvode Praha 17.

## Správny obvod Praha 17
Úrad mestskej časti Praha 17 je poverený výkonom rozšírenej pôsobnosti štátnej správy aj pre územie mestskej časti Praha-Zličín, ktorá zahŕňa katastrálne územia Zličín, Sobín a časť katastrálneho územia Třebonice, leží v mestskom obvode Praha 5. 

Územie rozšírenej pôsobnosti štátnej správy úradu mestskej časti Praha 17, tzv. správny obvod Praha 17 zasahuje do dvoch mestských obvodov podľa zákona o územnom členení štátu.

## Dejiny
Řepy boli ako obec pripomínané už v stredoveku. K Prahe bola následovne táto ves pripojená roku 1968, od 80. let 20. storočia sa tu začalo so stavbou sídliska; paneláky sa stavali aj po roku 1989, kedy chýbalo dobudovať severozápadnú časť. Električková trať vedie na Řepy od 28. októbra 1988.

## Iné projekty

Kategória:Pražské štvrte
Kategória:Pražské sídliská
Kategória:Praha 17
Kategória:Praha 6
Kategória:Správne obvody Prahy
Kategória:Mestské časti Prahy
Radotín

[náhľad|Pohľad na Gymnázium [Ota Pavel|Oty Pavla, miestnu knižnicu, budovu základnej školy a kostol sv. Petra a Pavla z lávky cez Berounku od architekta Jozefa Pleskota, rok 2023]]
right|thumb|Poloha|193x193bod

**Radotín** je historické mesto, mestská štvrť a katastrálne územie s rozlohou , ktoré ako jediné tvorí pražskú mestskú časť Praha 16. Mestská časť vznikla 24. novembra 1990 a do 31. decembra 2001 sa nazývala Praha-Radotín. 1. januára 2002 došlo k jej premenovaniu na dnešný názov Praha 16. Radotín sa rozkladá na ľavom brehu Berounky, na juhozápade mesta. V rokoch 1967-1974 bol Radotín mestom.Radotín leží na železničnej trati 171 Praha-Plzeň-Cheb, najrýchlejšie spojenie s centrom Prahy preto predstavuje vlaková linka S7 - Praha hl.n. - Beroun.

Radotín je známy predovšetkým vďaka prírodnému kúpalisku Biotop Radotín, ktoré je spojené s plaveckým bazénom v areáli miestnej základnej školy. Vďaka blízkosti rieky Berounky i Chránenej krajinnej oblasti Český kras a rozsiahlej sieti športovísk a športových klubov je Radotín vyhľadávaným miestom na bývanie, k čomu prispieva aj rýchle vlakové spojenie s centrom Prahy a miestna občianska vybavenosť.

## Galéria

Súbor:Pohled na Radotín z Klapice 2019.jpg|Celkový pohľad na Radotín
Súbor:Kostel sv. Petra a Pavla, Radotín, zima 2021.jpg|Kostol sv. Petra a Pavla v zime, rok 2021
Súbor:Nádraží Radotín 2023.jpg|Železničná stanica Praha Radotín, rok 2023
Súbor:Odbavovací hala.jpg|Odbavovacia hala radotínskej železničnej stanice
Súbor:Praha Radotín Policie ČR.jpg|Služobňa Polícia Českej republiky
Súbor:Radotín, Věštínská, Zbynická 1.jpg|Ulica Veštínska v centre mestskej časti
Súbor:North view of path near Berounka river in Radotín, Prague.jpg|Cyklotrasa pozdĺž Berounky
Súbor:Radotin Cementarna Vapenka 1920.jpg|Radotín v roku 1920


## Referencie

## Iné projekty

## Externé odkazy
* https://www.praha16.eu/


Kategória:Pražské štvrte

Kategória:Správne obvody Prahy
Letňany

right|thumb|Poloha
right|thumb|Letňany

**Letňany** sú historická obec a jediné katastrálne územie v pražskej mestskej časti *Praha 18*. Do 31. decembra 2001 sa mestská časť Praha 18 oficiálne nazývala *Praha-Letňany*.

S účinnosťou od 1. novembra 2007 bola mestská časť Praha-Čakovice preradená zo správneho obvodu *Praha 19* do správneho obvodu *Praha 18*. Dovtedy bola mestská časť *Praha 18* jedinou v rovnomennom správnom obvode.

## Iné projekty

## Externé odkazy
* Oficiálna stránka mestskej časti 
* Oficiálna stránka letiska Letňany


Kategória:Praha 18
Kategória:Pražské štvrte
Kategória:Pražské sídliská
Kategória:Správne obvody Prahy
Kategória:Mestské časti Prahy
Horní Počernice

100px|vľavo|Vlajka Horných Počerníc
right|thumb|Poloha
náhľad|vpravo|Horní Počernice

**Horní Počernice** sú historické mesto, mestská štvrť a jediné katastrálne územie v pražskej mestskej časti a mestskom správnom obvode Praha 20, ktorý je s týmto katastrálnym územím územne totožný. Do 31. decembra 2001 sa mestská časť oficiálne nazývala *Praha-Horní Počernice*.

## Iné projekty

## Externé odkazy
* Oficiálna stránka mestskej časti



Kategória:Správne obvody Prahy
Kategória:Mestské časti Prahy
Kategória:Pražské štvrte
Kbely

right|thumb|Poloha
right|thumb|Kbely

**Kbely** sú katastrálne územie Prahy a mestská štvrť Prahy, ktorá je totožná s mestskou časťou *Praha 19*. Je tu evidovaných 78 ulíc a 1043 adries, žije tu 5185 obyvateľov a rozloha je .

Nachádza sa tu letisko Praha-Kbely.

## Iné projekty

Kategória:Pražské štvrte
Kategória:Mestské časti Prahy
Újezd nad Lesy

right|thumb|Poloha
right|thumb|Vila na Ratibořskej ulici

**Praha 21** je mestská časť na východnej hranici Prahy s rozlohou . Je zhodná s katastrálnym územím **Újezd nad Lesy**. Mestská časť vznikla 24. novembra 1990 a až do 31. decembra 2001 mala oficiálny názov **Praha-Újezd nad Lesy**.

## Iné projekty

## Externé odkazy
* Oficiálny web mestskej časti Praha 21

Kategória:Pražské štvrte
Kategória:Správne obvody Prahy
Kategória:Mestské časti Prahy
Praha 22

right|thumb|Poloha
right|thumb|Praha 22

**Praha 22** je mestská časť Prahy nachádzajúca sa na juhovýchodnom okraji Prahy smerom na Říčany a Kutnú Horu. Svojou rozlohou patrí medzi najväčšie pražské mestské časti. Tvoria ju katastrálne územia Uhříněves, Pitkovice a Hájek u Uhříněvsi. Správnym obvodom ako mestská časť Praha 22 je pre mestské časti Praha-Královice, Praha-Nedvězí, Praha-Kolovraty a Praha-Benice. Pôvodne sa mestská časť nazývala *Praha-Uhříněves*.

## Externé odkazy
* Oficiálny web mestskej časti


Kategória:Správne obvody Prahy
Kategória:Mestské časti Prahy
Zemepisné súradnice

thumb|Sféra zemepisných súradníc
**Zemepisné súradnice** (iné názvy: **geografické súradnice**, zriedkavo: **zemepisné**/**geografické koordináty**) je súhrnné označenie pre zemepisnú šírku a zemepisnú dĺžku. Inak povedané ide o dve uhlové súradnice bodu vztiahnuté k Zemi alebo k jej náhradnému telesu, pomocou ktorých možno určiť ľubovoľnú polohu tohto bodu na Zemi. Sústava týchto súradníc sa nazýva **systém zemepisných súradníc** (iné názvy: **systém geografických súradníc**, **zemepisný**/**geografický súradnicový systém**, staršie: **sústava zemepisných**/**geografických súradníc**).

## Zemepisná šírka a dĺžka

Zemepisná šírka je uhol medzi zvislicou miesta na zemský povrch (presná definícia tejto zvislice závisí od podtypu zemepisných súradníc – pozri nižšie) a rovinou rovníka. Na mapách sa vyjadruje rovnobežkami.

Zemepisná dĺžka je uhol medzi rovinou základného poludníka a rovinou poludníka daného bodu. Na mapách sa vyjadruje poludníkmi.

## Typy
Vzhľadom na to, že Zem nemá tvar presnej gule, rozlišujeme:
*Astronomické zemepisné/geografické súradnice (=astronomické súradnice): Toto sú zemepisné súradnice, ktoré sa vzťahujú na skutočný tvar Zeme, t. j. vzťahujú sa na tiažnicu v danom bode. 
*Geodetické zemepisné/geografické súradnice (=geodetické súradnice, elipsoidické zemepisné/geografické súradnice): Toto sú zemepisné súradnice, ktoré sa vzťahujú na aproximáciu Zeme v podobe tzv. referenčného elipsoidu. 
*Sférické zemepisné/geografické súradnice (=guľové zemepisné/geografické súradnice): Toto sú zemepisné súradnice, ktoré sa vzťahujú na aproximáciu Zeme v podobe tzv. referenčnej gule (t. j. gule s priemerným polomerom ). Používajú sa pri tvorbe máp.

## Referencie


## Pozri aj
* Globálny lokalizačný systém

Kategória:Sústavy súradníc
Kategória:Geografia
Vynález dúhy

***Vynález dúhy*** je literárne dielo Richarda Kittu z roku 2006.

Kniha obsahuje strofické básne, vertikály a miniatúry, písané voľným veršom. Sú to texty o zložitej láske a o nejasných pocitoch odcudzenia sa v dnešnom svete. Je to poézia výsostne subjektivizovaná, s malou dávkou štylizácie a s hravým civilným jazykom.

Kategória:Knihy z 2006
Kategória:Slovenské knihy
St John's Wood

[thumb|Nahrávacie štúdiá [Abbey Road Studios]]
[thumb|[Lord's Cricket Ground]]
[thumb|Stanica [londýnske metro|metra St. John's Wood]]

**St John's Wood** je jednou z londýnskych štvrtí obvodu City of Westminster, nachádzajúca sa neďaleko Regent’s Parku. St John's Wood je vzdialený približne dva a pol míle na severozápad od Trafalgarského námestia. 

## Dejiny
Kedysi bol St John's Wood súčasťou Great Middlesex Forest, neskôr sa stal majetkom Rádu rytierov Svätého Jána z Jeruzalema (angl.: Knights of St John of Jerusalem).

Rozvoj oblasti začal až na začiatku 19. storočia. St John's Wood bol jedným z predmestí Londýna, kde sa výnimočne uprednostnila výstavba s nižšou hustotou obyvateľstva. V tom čase sa totiž v Londýne preferovala výstavba terasových domov s vyššou hustotou obyvateľstva. Napriek tomu, že časom bola časť víl zbúraná a prestavaná na obytné domy, St John's Wood patrí stále medzi žiadané obytné štvrte. 

Medzi známych obyvateľov St John's Wood okrem iného patrí britská supermodelka Kate Moss.

## Miesta záujmu
St John's Wood sa nachádza kriketové ihrisko Lord's, sídlo Marylebone Cricket Club a neoficiálna mekka britského kriketu. Okrem iného sa tu nachádza aj Abbey Road známa najmä vďaka najmä nahrávacím štúdiám, v ktorých nahrala skupina The Beatles všetky svoje albumy vrátane albumu *[[Abbey Road (album)|Abbey Road]]*. Jeho obal zachytáva skupinu na prechode prechodcov, ktorý sa nachádza priamo pred štúdiom. 

## Dopravné spojenie
Najbližšie stanice londýnskeho metra:
* **[[St. John’s Wood (stanica metra)|St. John's Wood]]** (Jubilee Line) 
* **[[Maida Vale (stanica metra)|Maida Vale]]** (Bakerloo Line) 
* **[[Baker Street (stanica metra)|Baker Street]]** (Bakerloo, Circle, Metropolitan, Hammersmith & City a Jubilee Line)
Najbližšie železničné stanice:
* **[[Marylebone (železničná stanica)|Marylebone]]**

## Externé odkazy
* SteetMap.co.uk ; Mapa St John's Wood a najbližšieho okolia

Kategória:Časti Londýna
Kategória:City of Westminster
Manuel Orantes

**Manuel Orantes** (* 5. február 1949, Granada, Španielsko) je bývalý španielsky profesionálny tenista. 

V sedemdesiatych a na začiatku osemdesiatych rokov 20. storočia sa pravidelne umiestňoval v desiatke najlepších svetových tenistov podľa rebríčku ATP. Jeho najväčším úspechom je víťazstvo na grandslamovom turnaji US Open v roku 1975, okrom toho dokázal tiež postúpiť do finále na French Open v roku 1974.

Počas svojej kariéry vyhral 33 turnajov ATP v dvojhre:
* 1969 - Barcelona 
* 1971 - Barcelona
* 1972 - Rím, Hamburg, Caracas, Brusel, Bastad 
* 1973 - Nice, Valencia, Louisville, Indianapolis
* 1975 - **[[US Open]]**, Hamburg, Canada Masters, Cairo, Monte Carlo, Bournemouth, Bastad, Indianapolis
* 1976 - Tennis Masters Cup, Valencia, Mníchov, Kitzbuhel, Teherán, Madrid, Barcelona
* 1977 - Boston, Tokio Outdoor, Indianapolis
* 1978 - Boston 
* 1979 - Mníchov 
* 1981 - Palermo 
* 1982 - Bournemouth

## Externé odkazy

* ATP Profil

Kategória:Španielski tenisti
Kategória:Víťazi US Open
Radola Gajda

Generál **Radola Gajda**, rodným menom **Rudolf Geidl** (* 14. február 1892 Kotor – † 15. apríl 1948 Praha) bol český dôstojník, jeden z hlavných veliteľov česko-slovenských légií v Rusku (koncom roka 1918 už velil celej prvej česko-slovenskej divízii a bojoval aj na strane ruských bielogvardejcov, 1918–1919 zastával významný post v armáde admirála Kolčaka). Generálom sa stal už ako 26-ročný.

Bol považovaný za jedného z najschopnejších českých veliteľov v Rusku. Po návrate z tejto krajiny (1920) úspešne vyštudoval francúzsku Vysokú vojnovú školu, medzi rokmi 1922-1924 velil divízii v Košiciach, 1. decembra 1924 sa stal členom hlavného štábu čs. armády, 20. marca 1926 sa stal jeho náčelníkom. Po intrige z kruhov Hradu bol z armády vyštvaný a stal sa vodcom Národní obce fašistickej, hnutia organizovaného podľa vzoru talianskeho fašizmu. 

V tridsiatych rokoch bol považovaný za neformálnu hlavu českého fašizmu. V roku 1933 bol odsúdený na pol roka ťažkého väzenia kvôli údajnému podieľaniu sa na pokuse fašistov o puč 21. a 22. januára 1933. V období Mníchovskej krízy sa angažoval v prospech obrany ČSR, v čase druhej republiky bol funkcionárom pravicovej Strany národnej jednoty. Počas nacistickej okupácie sa po dohode s Rudolfom Beranom z politiky stiahol.

Podporoval odboj financovaním českých dôstojníkov, ktorí v roku 1939 utekali do Poľska, či krytím odbojových aktivít svojho syna. V roku 1947 bol v procese (ktorý dnes vzbudzuje prinajmenšom pochybnosti) odsúdený na dva roky väzenia, čo bol skoro presne čas, ktorý už strávil vo väzbe. Vo väzobnej väznici bol kruto týraný, prakticky prišiel o zrak.

## Galéria

Súbor:Olšanské hřbitovy, Radola Gajda.jpg|Hrob generála Radola Gajdu na Olšanských cintorínoch
Radola.Gajda.(1892-1948).Rok.1922.gif|Radola Gajda ako generál čs. armády v roku 1922


## Referencie

## Externé odkazy
* Životopis na životopisy online. 
* Kto bol kto 
* Radola Gajda

Kategória:Česko-slovenskí politici
Kategória:České vojenské osobnosti
Kategória:Česko-slovenskí generáli
Kategória:Príslušníci česko-slovenských légií
Kategória:Príslušníci Bielej armády
Kategória:České osobnosti prvej svetovej vojny
Kategória:Osobnosti ruskej občianskej vojny
Kategória:Obete komunistického režimu v Česko-Slovensku
Kategória:Poslanci česko-slovenského Národného zhromaždenia
Kategória:Nositelia Československého vojnového kríža 1914 – 1918
Kategória:Držitelia Radu svätej Anny
Kategória:Nositelia Radu Vytisovho kríža
Kategória:Nositelia Radu svätého Sávu
Kategória:Nositelia Radu svätého Vladimíra
Kategória:Nositelia Radu svätého Juraja (Rusko)
Sergi Bruguera

**Sergi Bruguera** (* 16. január 1971, Barcelona, Španielsko) je bývalý španielsky profesionálny tenista. Jeho najlepšie umiestnenie v medzinárodnom rebríčku ATP bolo tretie miesto v auguste 1994. Ide o antukového špecialistu.

Počas svojej kariéry Bruguera vyhral 14 turnajov ATP v dvojhre, z toho 2 grandslamové turnaje (French Open v rokoch 1993 a 1994):
* 1991 - Estoril, Monte Carlo, Atény
* 1992 - Madrid, Gstaad, Palermo
* 1993 - Monte Carlo, **[[French Open]]**, Gstaad, Praha, Bordeaux
* 1994 - **[[French Open]]**, Gstaad, Praha

## Externé odkazy
* ATP Profil

Kategória:Španielski tenisti
Kategória:Víťazi French Open
Kategória:Osobnosti z Barcelony
Druguviči

**Druguviči** boli južnoslovanský kmeň z okolia Solúna, spomínaný v období 7.–10. storočia. Podľa historických správ Druguvičom už v 2. pol. 7. storočia vládli vlastné kniežatá. V priebehu 9. storočia postupne podliehajú Byzancii. Ešte v 10. storočí mali Druguviči v rámci Byzancie vlastnú autonómiu a do 12. storočia vlastné biskupstvo podliehajúce Solúnu. Druguviči sa podieľali na etnogenéze moderného macedónskeho a z menšej časti i gréckeho národa.

Kategória:Slovania
Charváti

::*Ako Charváti sa ojedinele označujú aj Chorváti v dnešnom Chorvátsku, pozri [[Chorváti]].*
**Charváti** alebo **Chorváti** bol slovanský kmeň obývajúci vo včasnom stredoveku dnešné východné a severovýchodné Česko a Poľsko v oblasti Kladskej Nisy. Koncom 10. storočia podľahli rozpínajúcemu sa přemyslovskému štátu (podieľali sa preto zrejme na etnogenéze neskoršieho českého národa). 

Nakoľko sú či nie sú identickí s Bielymi Chorvátmi je sporné.

Kategória:Slovania
Zasiahnutí neviditeľným

***Zasiahnutí neviditeľným*** je zbierka myšlienok od pápeža Benedikta XVI. z roku 2006.

Kniha obsahuje príbehy, myšlienky, postrehy zo života či bežných ľudských starostí (dovolenka, nákup, futbal, utrpenie, chudoba, beznádej, ...), ktoré majú povzbudiť či poradiť. Kniha je spracovaná tak, že na každý deň ponúka jeden príbeh.

Kategória:Knihy z 2006